Chûng-fà Mìn-koet

Chûng-fà Mìn-koet (Hon-sṳ: 中華民國), chhai koet-chi song yit-pân ham-cho Thòi-vân (Hon-sṳ: 台灣/臺灣), he Tûng-Â ke yit-chak khiung-fò-koet, kîm-ha thúng-chhṳ Thòi-vân-tó, Phàng-fù, Kîm-mùn, Mâ-tsú-tó lâu fu-khiun ke séu-tó.

1912-ngièn, Chûng-koet ke Chhîn-chhèu me̍t-mòng, Sûn Chûng-sân chhai Chûng-koet Thai-liu̍k sṳ̀n-li̍p Chûng-fà Mìn-koet. 1949-ngièn, Chûng-fà Mìn-koet chṳn-fú yîn-vi nui-chan sṳt-phai thò to Thòi-vân, Chûng-koet Khiung-sán-tóng chhai Chûng-koet Thai-liu̍k kien-li̍p Chûng-fà Ngìn-mìn Khiung-fò-koet. 1971-ngièn, Chûng-fà Mìn-koet sṳt-hi khì chhai Lièn-ha̍p-koet ke sit-vi yî-heu, "Chûng-koet" chhai koet-chi song yit-pân chṳ́ Chûng-fà Ngìn-mìn Khiung-fò-koet; Chûng-fà Mìn-koet chhai koet-chí song kín-lòi-kín-tô yung "Thòi-vân", fe̍t-chá "Chûng-fà Thòi-pet" (Yîn-ngî: Chinese Taipei) lòi cho khì ke kién-chhṳ̂n ya-he thoi-péu miàng.

Hàng-chṳn-khî-va̍k
Chûng-fà Mìn-koet liá-ha he yî-cheu Chûng-fà Mìn-koet Hién-fap Chen-siû Thiàu-vùn lâu Thi-fông Chṳ-thu Fap kûi-thin hàng-chṳn-khî-va̍k ke chṳ-thu. Thi-yit-kip hàng-chṳn-khî he sén lâu chhṳ̍t-hot-sṳ; thi-ngi-kip ke he yen lâu sṳ; thi-sâm-kip ke he hiông, chṳ́n, yen-hot-sṳ, chhṳ̍t-hot-sṳ sân-thi ngièn-chhu-mìn khî lâu khî; thi-si-kip ke he chhûn lâu lî; thi-ńg-kip ke he lìn. Liá-ha ke sén-chṳn-fú kói-cho "Hàng-chṳn-yen phai-chhut kî-koân" heu, sén chhiu m̀-he thi-fông chhṳ-chhṳ sṳt-thí lé.

Liá-ha chúng-khiung pûn-cho 22-chak hàng-chṳn khî-va̍k:
 Thòi-vân pún-tó yû 6-chak chhṳ̍t-hot-sṳ, 3-chak sén-hot-sṳ, lâu 10-chak yen

+  Chhṳ̍t-hot-sṳ (Hon-sṳ) Yen (Hon-sṳ)  Sén-hot-sṳ (Hon-sṳ)Kô-hiùng-sṳ (高雄市)Sîn-pet-sṳ (新北市)Thòi-chûng-sṳ (臺中市)Thòi-nàm-sṳ (臺南市)Thòi-pet-sṳ (臺北市)Thò-yèn-sṳ (桃園市)Chông-fa-yen (彰化縣)Fâ-lièn-yen (花蓮縣)Kâ-ngi-yen (嘉義縣)Mèu-li̍t-yen (苗栗縣)Nàm-thèu-yen (南投縣)Ngì-làn-yen (宜蘭縣)Phìn-tûng-yen (屏東縣)Sîn-chuk-yen (新竹縣)Thòi-tûng-yen (臺東縣)Yùn-lìm-yen (雲林縣)Kâ-ngi-sṳ (嘉義市)Kî-lùng-sṳ (基隆市)Sîn-chuk-sṳ (新竹市)
 Phàng-fù-yen kón-lî Phàng-fù-khiùn-tó.
 Kîm-mùn-yen kón-lî Kîm-mùn-khiùn-tó lâu Vû-khiû.
 Lièn-kông-yen kón-lî Mâ-chú-lie̍t-tó.
 Kô-hiùng-sṳ ya kón-lî Tûng-sâ-tó lâu Nàm-sâ-khiùn-tó ke Thai-phìn-tó.

Chhai khon
Chûng-fà Mìn-koet (1912–1949)
Thòi-vân
Thòi-vân thu̍k-li̍p yun-thung

Category:Thòi-vân

Category:Â-chû koet-kâ